Rikunarita-ORG/Wikinium huggingface dataset:
# ക്രിസ് ഗോപാലകൃഷ്ണൻ

**ഇംഗ്ലീഷ് വിലാസം**

| സേനാപതി *ക്രിസ്* ഗോപാലകൃഷ്ണൻ |
| --- |
|  |
| ജനനം | 1956 കേരളം, ഇന്ത്യ |
| തൊഴിൽ | എക്സിക്യുട്ടീവ് വൈസ്ചെയർമാൻ ഇൻഫോസിസ് |

ഇന്ത്യൻ വ്യവസായിയും സോഫ്റ്റ്‌വെയർ എഞ്ചിനീയറും ഇൻഫോസിസിന്റെ ഏഴ് സ്ഥാപകരിൽ ഒരാളുമാണ്‌ **ക്രിസ് ഗോപാലകൃഷ്ണൻ**. ഇപ്പോൾ ഇദ്ദേഹം ഇൻഫോസിസിന്റെ എക്സിക്യുട്ടീവ് വൈസ്ചെയർമാനായി പ്രവർത്തിക്കുന്നു.

2011 ൽ ക്രിസ് ഗോപാലകൃഷ്ണന് പദ്മഭൂഷൺ ലഭിച്ചു.

## ജീവിതരേഖ

1956-ൽ തിരുവനന്തപുരത്ത് ജനിച്ചു. മദ്രാസ് ഐ.ഐ.ടി.യിൽ നിന്ന് 1977 ൽ ഭൗതികശാസ്ത്രത്തിൽ എം.എസ്. സി.യും 1979 ൽ കംപ്യൂട്ടർ സയൻസിൽ എം.ടെക്കും നേടി. തുടർന്ന് 1979 ൽ മുംബൈയിലെ പട്‌നി കംപ്യൂട്ടേഴ്സ് എന്ന സ്വകാര്യസ്ഥാപനത്തിൽ സോഫ് ട് വെയർ എൻജിനീയറായി കരിയർ ആരംഭിച്ചു. 1981 ൽ ഇതേ സ്ഥാപനത്തിൽ അസിസ്റ്റൻറ് പ്രോജക്ട് മാനേജറായി. ഇക്കാലത്താണ് റൂർക്കലയിലെ ഉരുക്കുനിർമ്മാണശാലയ്ക്കുവേണ്ടി എൽ. ഡി. കൺവേർട്ടറുകളെ നിയന്ത്രിക്കുന്ന ഡിസ്ട്രിബ്യൂട്ടഡ് പ്രോസസ് കൺട്രോൾ സിസ്റ്റം വികസിപ്പിക്കുന്നതിൽ നിർണായകമായ പങ്കു വഹിച്ചത്.

1981-ൽ എൻ.ആർ. നാരായണമൂർത്തിയും മറ്റ് അഞ്ചുപേരുമൊത്ത് ഇൻഫോസിസ് സ്ഥാപിച്ചു. ആദ്യഘട്ടത്തിൽ വിവിധ വിദേശരാജ്യങ്ങളിലെ കമ്പനികൾക്കുവേണ്ടിയുള്ള ഇൻഫർമേഷൻ സിസ്റ്റം വികസിപ്പിക്കുന്നതിലെ ഡിസൈൻ, ഡെവലപ് മെൻറ് എന്നിവയുടെ ചുമതല വഹിച്ചു. 1987-94 കാലത്ത് സ്ഥാപനത്തിൻറെ വൈസ് പ്രസിഡൻറ് പദവിയോടെ സാങ്കേതികവിഭാഗത്തിൻറെ ചുമതല വഹിച്ചു. 2007 ജൂൺ 22ന് ഇൻഫോസിസിൻറെ സി.ഇ.ഒ.യും മാനേജിങ് ഡയരക്ടറുമായി ചുമതലയേറ്റു.
ACM, IEEE, IEEE കംപ്യൂട്ടർ സൊസൈറ്റി എന്നിവയിൽ അംഗമാണ്.

## മറ്റു പദവികൾ

* കേരളത്തിലെ ഇന്ത്യൻ ഇൻസ്റ്റിറ്റ്യൂട്ട് ഒഫ് ഇൻഫർമേഷൻ ടെക് നോളജി ആൻഡ് മാനേജ് മെൻറിൻറെ ചെയർമാൻ
* കർണാടകയിലെ ബോർഡ് ഒഫ് ഇൻഫർമേഷൻ ടെക് നോളജി എജ്യുക്കേഷൻ സ്റ്റാൻഡാർഡ് സിൻറെ വൈസ് ചെയർമാൻ
* കോൺഫെഡറേഷൻ ഒഫ് ഇന്ത്യൻ ഇൻഡസ്ട്രീസ് സതേൺ റീജിയണൽ കൗൺസിലിൻറെ വൈസ് ചെയർമാൻ

## അവലംബം
# ശോഭന റണാഡെ

**ഇംഗ്ലീഷ് വിലാസം**

| ശോഭന റണാഡെ |
| --- |
| Mukesh Ambani and Nita Ambani Felicitating Shobhana Ranade with Life Time Achievement Award |
| ജനനം |  (1924-10-26) 26 ഒക്ടോബർ 1924 വയസ്സ്) Pune, India |
| തൊഴിൽ | Social worker |
| അവാർഡുകൾ | Padma Bhushan Jamnalal Bajaj Award CNN IBN Real Heroes 2012 Life Time Achievement Award Rabindranath Tagore Prize Pride of Pune Award Rajeev Gandhi Manav Seva Award National Award Mahatma Gandhi Award |

ഇന്ത്യൻ സാമൂഹ്യപ്രവർത്തകയും ഗാന്ധിയൻ ചിന്താഗതിക്കാരിയും ആണ് **ശോഭന റണാഡെ.** അഗതികളായ സ്ത്രീകൾക്കും കുട്ടികൾക്കും വേണ്ടിയുള്ള അവരുടെ പ്രവർത്തനങ്ങൾക്ക് 2011-ൽ മികച്ച സാമൂഹിക സേവനത്തിന് ഭാരത സർക്കാർ പത്മഭൂഷൻ നല്കി അവരെ ആദരിക്കുകയുണ്ടായി. 2017-ൽ ശോഭന റണാഡെക്ക് ലൈഫ് അച്ചീവ്മെന്റ് അവാർഡും ലഭിച്ചു.

| The Real Heroes Award |
| --- |
| നൽകുന്നത് | Reliance Industries
CNN-IBN |

Gandhi and Vinoba
Aga Khan Palace.
## തൊഴിൽ മേഖലകൾ

* ട്രസ്റ്റീ– കസ്തൂർബാഗാന്ധി നാഷണൽ മെമ്മോറിയൽ ട്രസ്റ്റ് (KGNMT)
* ട്രസ്റ്റീ– ഗാന്ധി സ്മാരക് നിധി
* ട്രസ്റ്റീ– ബൽഗ്രാം മഹാരാഷ്ട്ര
* സെക്രട്ടറി– ഗാന്ധി നാഷണൽ മെമ്മോറിയൽ സൊസൈറ്റി
* ചെയർപേഴ്സൺ– All India Committee of Eradication of Illiteracy among Women (AICEIW)
* ബോർഡ് അംഗം – SOS Children's Villages – Delhi
* പ്രസിഡന്റ്– All India Women's Conference
* ചെയർപേഴ്സൺ– *Bhoodan* *Gram Dan* Board of Maharashtra

## അവാർഡുകളും ബഹുമതികളും

* പത്മഭൂഷൺ – 2010
* ജമ്നാലാൽ ബജാജ് അവാർഡ് – 2011
* റിലയൻസ് ഫൗൺണ്ടേഷൻ– CNN IBN Real Heroes 2012 Life Time Achievement Award
* രബീന്ദ്രനാഥ് ടാഗോർ പ്രൈസ്
* രാജീവ് ഗാന്ധി മാനവ് സേവാ അവാർഡ് – 2007
* പ്രൈഡ് ഓഫ് പൂനെ അവാർഡ് – പൂനെ യൂണിവേഴ്സിറ്റി
* നാഷണൽ അവാർഡ് ഫോർ ചൈൽഡ് വെൽഫെയർ വർക്ക്– 1983
* മഹാത്മാഗാന്ധി അവാർഡ്

## അവലംബം

## കൂടുതൽ വായനയ്ക്ക്

* Ranade, Shobhana (2008). "Sir Richard Attenborough – Creator of the Classic Film, Gandhi". *Ishani*. Archived from the original on 2022-01-11. Retrieved 2018-03-04.
# ആർ.കെ. ശ്രീകണ്ഠൻ

**ഇംഗ്ലീഷ് വിലാസം**

| ആർ.കെ. ശ്രീകണ്ഠൻಆರ್. ಕೆ. ಶ್ರೀಕಂಠನ್ |
| --- |
|  |
| പശ്ചാത്തല വിവരങ്ങൾ |
| ജന്മനാമം | രുദ്രപട്ടണ കൃഷ്ണശാസ്ത്രി ശ്രീകണ്ഠൻ |
| ജനനം | 1920 ഹാസൻ |
| ഉത്ഭവം | കർണ്ണാടക, ഇന്ത്യ |
| മരണം | (2014-02-19)ഫെബ്രുവരി 19, 2014 ശേഷാദ്രിപുരം, ബാംഗ്ലൂർ |
| വിഭാഗങ്ങൾ | കർണാടക സംഗീതം |
| തൊഴിൽ(കൾ) | കർണാടക സംഗീതജ്ഞൻ, ആകാശവാണിയിൽ ഗായകൻ |

കർണാടകത്തിലെ **ശെമ്മാങ്കുടി** എന്നറിയപ്പെട്ടിരുന്ന പ്രശസ്തനായ കർണ്ണാടക സംഗീതജ്ഞനായിരുന്നു **രുദ്രപട്ടണ കൃഷ്ണശാസ്ത്രി ശ്രീകണ്ഠൻ** എന്ന **ആർ.കെ. ശ്രീകണ്ഠൻ**. 94-ആമത്തെ വയസ്സിൽ ബാംഗ്ലൂർ ശേഷാദ്രിപുരത്ത് വെച്ച് അന്തരിച്ചു.

## പുരസ്കാരങ്ങൾ

* പത്മഭൂഷൺ (1995‌)
* കേന്ദ്ര സംഗീതനാടക അക്കാദമി പുരസ്‌കാരം
* കർണാടക സംഗീതനൃത്ത അക്കാദമി പുരസ്‌കാരം
* കേരളസർക്കാറിന്റെ സ്വാതി പുരസ്‌കാരം
* ചെമ്പൈ സ്വാമി പുരസ്‌കാരം (2013, സെപ്റ്റംബർ 3)

## അവലംബങ്ങൾ
# ജതിൻദാസ്

**ഇംഗ്ലീഷ് വിലാസം**
പ്രദർശിപ്പിക്കുക

| ജതിൻദാസ് |
| --- |
| ജനനം | 1941 (വയസ്സ് 84–85) ബരിപാദ മയൂർബഞ്ജ്, ഒറീസ്സ |
| വിദ്യാഭ്യാസം | സർ ജെ.ജെ. സ്കൂൾ ഓഫ് ആർട്ട്, Bombay |
| അറിയപ്പെടുന്നത് | ചിത്രകല, ശിൽപ്പം |
| ജീവിതപങ്കാളി | വർഷ ദാസ് |

പത്മഭൂഷൺ പുരസ്കാരത്തിനർഹനായ ഒരു ഭാരതീയ ചിത്രകാരനും ശിൽപ്പിയുമാണ് **ജതിൻദാസ്**

## ജീവിതരേഖ

ഒറീസ്സയിൽ 1941 ൽ ജനിച്ചു. ജെ.ജെ. സ്കൂൾഓഫ് ആർട്സിൽ നിന്ന് ഡിപ്ലോല നേടി.ഡൽഹി ജാമിയ മിലിയ യൂണിവേഴ്സിറ്റിയിലെ ചിത്രകലാ പ്രൊഫസറായിരുന്നു. ഹെൽസിങ്കി,ലണ്ടൻ,ബർമിംഗ്ഹാം, ആംസ്റ്റർഡാം,ഫ്രാങ്ക്ഫർട്ട്,വെസ്റ്റ് ജർമ്മനി എന്നിവടങ്ങളിൽ ചിത്ര കലാ പ്രദർശനം നടത്തി.ഉത്കലാ അവാർഡ്,ഭാരത് നിർവാൺ അവാർഡ് തുടങ്ങി നിരവധി പുരസ്കാരങ്ങൾ ലഭിച്ചിട്ടുണ്ട്.

## പുരസ്കാരങ്ങൾ

* ബംഗാളി ഗവർണ്ണറുടെ ഉത്കല അവാർഡ് 2006 ;
* ഇറ്റലി പ്രസിഡന്റിന്റെ അവാർഡ് 2007 ;
* ഭാരത് നിർമ്മാൺ അവാർഡ്, 2007 ;
* ഡി.ലിറ്റ്, ഉത്ക്കൽ യൂണിവേഴ്സിറ്റി ഭുവനേശ്വർ 2007.

## അവലംബം

## പുറം കണ്ണികൾ

* Official website
* Profile Archived 2013-02-26 at the Wayback Machine
* JD Centre of Art
# ആദി ഗോദറേജ്

**ഇംഗ്ലീഷ് വിലാസം**

| ആദി ഗോദറേജ് |
| --- |
|  |
| ജനനം |  (1942-04-03) 3 ഏപ്രിൽ 1942 വയസ്സ്) |
| അൽമ മേറ്റർ | മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി |
| തൊഴിൽ(s) | ഗോദറേജ് ഗ്രൂപ്പ് ചെയർമാൻ, ഇന്ത്യൻ സ്കൂൾ ഓഫ് ബിസിനസ്സ് ചെയർമാൻ |
| ജീവിതപങ്കാളി | പരമേശ്വർ ഗോദറേജ് |
| കുട്ടികൾ | 3 |

ഗോദറേജ് ഗ്രൂപ്പിന്റെ മേധാവിയും ഇന്ത്യൻ സ്കൂൾ ഓഫ് ബിസിനസ്സ് ചെയർമാനും ഇന്ത്യൻ വ്യവസായിയുമാണ് **ആദി ഗോദറേജ്**.2018 വരെ അദ്ദേഹത്തിന്റെ ആസ്തി 2.9 ബില്യൺ ഡോളറാണ്..

## അവലംബം
# അശോക് സെൻ

**ഇംഗ്ലീഷ് വിലാസം**

കണികാ ഭൗതികവുമായി ബന്ധപ്പെട്ട സ്ട്രിങ് തിയറിയെ സംബന്ധിച്ച ഗവേഷണങ്ങളിലൂടെ പ്രസിദ്ധനായ ശാസ്ത്രഞ്ജനാണ് **അശോക് സെൻ**. ഭൗതിക ശാസ്ത്ര ഗവേഷകർക്കായി റഷ്യൻ വ്യവസായി യൂറി മിൽനർ ഏർപ്പെടുത്തിയ 30 ലക്ഷം ഡോളറിന്റെ (16.75 കോടി രൂപ) ആദ്യ പുരസ്‌കാരത്തിന് അർഹനായി.

## ജീവിതരേഖ

കൊൽക്കത്തയിലെ പ്രസിഡൻസി കോളേജ്, ഐ.ഐ.ടി. കാൺപുർ എന്നിവിടങ്ങളിൽ പഠിച്ച ഇദ്ദേഹം, യു.എസ്സിലെ ഫെർമിലാബ്, സ്റ്റാൻഫഡ് ലീനിയർ ആക്‌സിലറേറ്റർ സെൻറർ, മുംബൈ ടാറ്റാ ഇൻസ്റ്റിറ്റിയൂട്ട് ഓഫ് ഫണ്ടമെൻറൽ റിസർച്ച് എന്നിവയുമായി ബന്ധപ്പെട്ട് പ്രവർത്തിക്കുന്നു. 1998-ൽ റോയൽ സൊസൈറ്റി ഫെലോയായി തിരഞ്ഞെടുക്കപ്പെട്ടു.

2001-ൽ പദ്മശ്രീ ലഭിച്ചു. ഇൻറർനാഷണൽ സെൻറർ ഫോർ തിയററ്റിക്കൽ ഫിസിക്‌സ് പ്രൈസ്, എസ്.എസ്. ഭട്‌നാഗർ അവാർഡ് എന്നിവ ലഭിച്ചിട്ടുണ്ട്. ഹരിശ്ചന്ദ്ര റിസർച്ച് ഇൻസ്റ്റിറ്റിയൂട്ടിലെ ഭൗതികശാസ്ത്ര വിഭാഗത്തിലെ സുമതി റാവുവാണ് ഭാര്യ.

## ഡിറാക് മെഡൽ

സ്ട്രിങ് സിദ്ധാന്തത്തിന് നൽകിയ സംഭാവനകളുടെ അടിസ്ഥാനത്തിൽ 2014 ൽ അശോക് സെൻ ആന്ട്രൂ സ്ട്രോമിങ്ങർ (അമേരിക്ക), ഗബ്രിയേല വെനിസ്യാനൊ (ഇറ്റലി) എന്നിവരോടൊപ്പം 2014 ൽ ഡിറാക് മെഡൽ ലഭിച്ചു.

ഈ പ്രപഞ്ചം മുഴുവൻ നിർമ്മിക്കപ്പെട്ടിരിക്കുന്നത് ഏകമാനമുള്ള ഒരുതരം സ്ട്രിങ് (ചരട്) കൊണ്ടാണ് എന്നാണ് സ്ട്രിങ് സിദ്ധാന്തം പറയുന്നത്. സർവതിനേയും വിശദീകരിക്കുന്ന ഏകസിദ്ധാന്തം (Unified theory for everything) എന്ന ഭൗതികജ്ഞരുടെ സ്വപ്നത്തിലേക്ക് പരിഗണിക്കപ്പെടുന്ന ഒരു സിദ്ധാന്തമാണിത്. കണികാഭൗതിക-ത്തിന്റെ അടിസ്ഥാനമായ സ്റ്റാൻഡേർഡ് മോഡലിൽ നിന്ന് വ്യത്യസ്തമായി ഗുരുത്വബലത്തെ-ക്കൂടി ഉൾക്കൊള്ളുന്നു എന്നതാണ് ഇതിന്റെ ആകർഷണീയത.

## പുരസ്കാരം

* ഇൻറർനാഷണൽ സെൻറർ ഫോർ തിയററ്റിക്കൽ ഫിസിക്‌സ് പ്രൈസ് (1989)
* ഇന്ത്യൻ അക്കാഡമി ഓഫ് സയൻസസ് ഫെല്ലോഷിപ്പ് (1991)
* എസ്.എസ്. ഭട്‌നാഗർ അവാർഡ് (1994)
* ഇന്ത്യൻ നാഷണൽ സയൻസ് അക്കാഡമി ഫെല്ലോഷിപ്പ് (1996)
* ദി വേൾഡ് അക്കാഡമി ഓഫ് സയൻസ് പ്രൈസ് (1997)
* റോയൽ സൊസൈറ്റി ഫെല്ലോഷിപ്പ് (1998)
* പദ്മശ്രീ (2001)
* ഇൻഫോസിസ് പ്രൈസ് (2009)
* ഫണ്ടമെന്റൽ ഫിസിക്സ് പ്രൈസ് (2012)
* പദ്മഭൂഷൺ (2013)
* എം. പി. ബിർള മെമ്മോറിയൽ അവാർഡ് (2013)
* ഡിറാക് മെഡൽ (2014)

## അവലംബം

## അധിക വായനയ്ക്ക്

## പുറം കണ്ണികൾ
# ലിയാണ്ടർ പേസ്

**ഇംഗ്ലീഷ് വിലാസം**

Leander Paes|  |
| Country |  ഇന്ത്യ |
| Residence | Kolkata, Mumbai |
| Born |  (1973-06-17) 17 ജൂൺ 1973 വയസ്സ്) Calcutta (Kolkata) |
| Height | 1.78 മീ (5 അടി 10 ഇഞ്ച്) |
| Turned pro | 1991 |
| Plays | Right-handed (one-handed backhand) |
| Career prize money | $6,256,806 |
| Singles |
| Career record | 99–98 |
| Career titles | 1 |
| Highest ranking | No. 73 (24 August 1998) |
| Grand Slam results |
| Australian Open | 3 RD (1997, 2000) |
| French Open | 2 RD (1997) |
| Wimbledon | 2 RD (2001) |
| US Open | 3 RD (1997) |
| Other tournaments |
| Olympic Games |  **Bronze** (1996) |
| Doubles |
| Career record | 577–303 |
| Career titles | 48 |
| Highest ranking | No. 1 (21 June 1999) |
| Current ranking | 8 (8 August 2011) |
| Grand Slam Doubles results |
| Australian Open | **W** (2012) |
| French Open | **W** (1999, 2001, 2009) |
| Wimbledon | **W** (1999) |
| US Open | **W** (2006, 2009) |
| Other Doubles tournaments |
| Tour Finals | F (1997, 1999, 2000, 2005) |
| Olympic Games | Fourth place (2004) |
| Mixed Doubles |
| Career titles | 6 |
| Grand Slam Mixed Doubles results |
| Australian Open | **W** (2003, 2010) |
| French Open | F (2005) |
| Wimbledon | **W** (1999, 2003, 2010) |
| US Open | **W** (2008) |
| Last updated on: 5 July 2010
 Signature of Leander Paes. |

ലിയാണ്ടർ പേസ്| Medal record |
| --- |
| Representing  ഇന്ത്യ |
| Men's Tennis |
| Olympic Games |
|  | 1996 Atlanta | Singles |
| Commonwealth Games |
|  | 2010 Delhi | Men's Doubles |
| Asian Games |
|  | 2002 Busan | Men's Doubles |
|  | 2006 Doha | Men's Doubles |
|  | 2006 Doha | Mixed Doubles |
|  | 1994 Hiroshima | Men's Singles |
|  | 2002 Busan | Mixed Doubles |

**ലിയാണ്ടർ അഡ്രിയൻ പേസ്** ഒരു ഇന്ത്യൻ ടെന്നീസ് കളിക്കാരനാണ്.1973 ജുൺ 17 നായിരുന്നു ജനനം. എക്കാലത്തെയും ഏറ്റവും മികച്ച ഇന്ത്യൻ ടെന്നീസ് താരങ്ങളിലൊരാളായ ഇദ്ദേഹം ഇന്ത്യൻ ടീമിന്റെ മുൻ ക്യാപ്റ്റനാണ്. 1996–1997 വർഷത്തിൽ ഇന്ത്യയിലെ ഏറ്റവും ഉന്നത കായിക ബഹുമതിയായ രാജീവ് ഗാന്ധി ഖേൽ രത്ന പുരസ്കാരത്തിന് ഇദ്ദേഹം അർഹനായി. 2001 -ൽ പത്മശ്രീ പുരസ്കാരവും ഇദ്ദേഹത്തിന് നൽകപ്പെട്ടു.

8 ഡബിൾസ്, 6 മിക്സഡ് ഡബിൾസ് ഗ്രാൻഡ്സ്ലാം കിരീടങ്ങൾ ഇദ്ദേഹം നേടിയിട്ടുണ്ട്. ഡേവിസ് കപ്പിൽ ഇന്ത്യക്കായി പലതവണ അവിസ്മരണീയ പ്രകടനങ്ങൾ ഇദ്ദേഹം കാഴ്ചവച്ചിട്ടുണ്ട്. 1996 അറ്റ്ലാന്റ ഒളിമ്പിക്സിൽ ടെന്നിസ് സിംഗിൾസിൽ ഇന്ത്യക്കായി വെങ്കലം നേടിയതാണ് ഇദ്ദേഹത്തിന്റെ മറ്റൊരു പ്രധാന നേട്ടം. ചെക്ക് താരം റാഡെക് സ്റ്റെപ്പനെക്കിനൊപ്പം 2013 ലെ യു. എസ് . ഓപ്പൺ ഡബിൾസ് വിജയത്തോടെ 40 വയസ്സിനു ശേഷം ഗ്രാൻഡ് സ്ലാം നേടുന്ന ആദ്യ കളിക്കാരൻ എന്ന നേട്ടവും പേസിനു സ്വന്തമായി.

## അവലംബം
# ആൻമരിയ കലിപ്പിലാണ്

**ഇംഗ്ലീഷ് വിലാസം**

| ആൻമരിയ കലിപ്പിലാണ് |
| --- |
| align=center |
| സംവിധാനം | മിഥുൻ മാനുവൽ തോമസ്‌ |
| കഥ | മിഥുൻ മാനുവൽ തോമസ്‌, ജോൺ മന്ത്രിച്ചാൽ |
| നിർമ്മാണം | ആലീസ് ജോർജ് |
| അഭിനേതാക്കൾ | സണ്ണി വെയിൻ സാറ അർജുൻ അജു വർഗീസ്‌ സിദ്ധിഖ് ധർമജൻ ബോൾഗാട്ടി |
| ഛായാഗ്രഹണം | വിഷ്ണു ശർമ |
| സംഗീതം | ഷാൻ റഹ്മാൻ |
| വിതരണം | പ്ലേ ഹൌസ് |
| റിലീസ് തീയതി | ഓഗസ്റ്റ്‌ 5,2016 |
| ദൈർഘ്യം | 127 മിനിറ്റ്സ് |
| ഭാഷ | മലയാളം |

മിഥുൻ മാനുവൽ തോമസ്‌ സംവിധാനം ചെയ്ത് സണ്ണി വെയിൻ സാറ അർജുൻ തുടങ്ങിയവർ അഭിനയിച്ച ചിത്രമാണ് ആൻ മരിയ കലിപ്പിലാണ്‌.ഇവരെ കൂടാതെ അജു വർഗീസ്‌, സിദ്ദിഖ്, ധർമജൻ ബോൾഗാട്ടി തുടങ്ങിയവരും ചിത്രത്തിലഭിനയിചിരിക്കുന്നു.

ചിത്രം ആൻ മരിയ എന്ന കുട്ടിയും പൂമ്പാറ്റ ഗിരീഷ്‌ എന്ന ഗുണ്ടയും തമ്മിലുള്ള സൗഹൃദത്തിന്റെ കഥപറയുന്നു. ചിത്രം 2016 ഓഗസ്റ്റ്‌ 5 നു തീയറ്ററുകളിൽ എത്തി.

## അവലംബം
# സീ കേരളം

| സീ കേരളം |
| --- |
|  |
| ആരംഭം | 26 നവംബർ 2018 |
| Network | സീ എന്റർടൈൻമെന്റ് എന്റർപ്രൈസസ് (സോണി ഇന്ത്യക്ക് വിൽക്കുന്നു ) |
| ഉടമ | എസെൽ ഗ്രൂപ്പ് |
| ചിത്ര ഫോർമാറ്റ് | 1080i HDTV (downscaled to letterboxed 576i for the SDTV feed) |
| മുദ്രാവാക്യം | *നെയ്തെടുക്കാം ജീവിതവിസ്മയങ്ങൾ...!* |
| ഭാഷ | മലയാളം |
| പ്രക്ഷേപണമേഖല | ഇന്ത്യ |
| മുഖ്യകാര്യാലയം | കൊച്ചി |
| Sister channel(s) |
List
* സീ ടിവി & ടിവി സീ അൻ‌മോൾ സീ തമിഴ് സീ തെലുങ്ക് സീ സിനിമാലു സീ കന്നഡ സീ മറാത്തി സീ യുവ സീ ടാൽക്കീസ് ​​ സീ ബംഗ്ലാ സീ പഞ്ചാബി സീ സർതക് ബിഗ് ഗംഗ
 |
| വെബ്സൈറ്റ് | Zee Keralam on ZEE5 |
| ലഭ്യത |
| സാറ്റലൈറ്റ് |
| Sun Direct (India) | Channel 206 (SD) |
| Airtel Digital TV (India) | Channel 832 (SD) |
| Tata Sky (India) | Channel 1825(SD) |
| Videocon d2h (India) | Channel 606 (SD) |
| Dish TV (India) | Channel 1909 (SD) |
| Reliance Digital TV (India) | Channel 768 (SD) |
| കേബിൾ |
| Asianet Digital (India) | Channel 107 (SD) Channel 803 (HD) |
| Kerala Vision Digital TV (India) | Channel 004 (SD) |
| DEN Networks (India) | Channel 614 |
| Channel 24 |  |

സീ എന്റർടൈൻമെന്റ് എന്റർപ്രൈസസിന്റെ കീഴിലുള്ള മലയാളത്തിലെ ആദ്യ ടെലിവിഷൻ ചാനൽ ആണ്‌ **സീ കേരളം**. 2018 നവംബർ 26-ന് ചാനൽ സംപ്രേഷണം ആരംഭിച്ചു. കൂടാതെ, ഫുൾ എച്ച്.ഡി ചാനലായ **സീ കേരളം എച്ച്.ഡി**-യും അന്നേദിവസം തന്നെ സംപ്രേഷണം ആരംഭിച്ചു.

## ആരംഭം

2018-2025
സീ കേരളവും അതിൻ്റെ തന്നെ ഹൈ ഡെഫനിഷൻ (എച്ച്ഡി) വേരിയന്റുള്ള സീ കേരളം എച്ച്ഡിയും 26 നവംബർ 2018 ന് സമാരംഭിച്ചു, ഇത് തെക്കൻ മേഖലയിലെ ZEE യുടെ അഞ്ചാമത്തെ ചാനലാണ്.

## പരിപാടികൾ

## ഡയറക്ട് ടെലിവിഷൻ പ്രീമിയർ

ആഗോള കോവിഡ്-19 സാഹചര്യം കണക്കിലെടുത്ത് 3 മലയാള സിനിമകളായ *ഇന്നു മുതൽ*, *വൂൾഫ്*, *കൃഷ്ണൻകുട്ടി പണി തുടങ്ങി* എന്നിവ നേരിട്ട് സീ കേരളം ചാനലിലൂടെ റീലീസ് ചെയ്തു.

## ലഭ്യത

ഇന്ത്യയിലും മറ്റ് രാജ്യങ്ങളിലും സാറ്റലൈറ്റ്, കേബിളുകൾ വഴി സീ കേരളം ചാനൽ ലഭ്യമാണ്. ഡിജിറ്റൽ, മൊബൈൽ വിനോദ പ്ലാറ്റ്ഫോമായ ZEE5 വഴിയും ചാനൽ ലഭ്യമാണ്.

## അവലംബം

## പുറം കണ്ണികൾ

* Zee Keralam Official website Archived 2021-03-31 at the Wayback Machine
* Zee5 Official website
# ഓം ശാന്തി ഓശാന

**ഇംഗ്ലീഷ് വിലാസം**

| ഓം ശാന്തി ഓശാന |
| --- |
| ചിത്രത്തിന്റെ പോസ്റ്റർ |
| സംവിധാനം | ജൂഡ് ആന്റണി ജോസഫ് |
| തിരക്കഥ | മിഥുൻ മാനുവൽ തോമസ് ജൂഡ് ആന്റണി ജോസഫ് |
| Story by | മിഥുൻ മാനുവൽ തോമസ് |
| നിർമ്മാണം | ആൽ വിൻ ആന്റണി |
| അഭിനേതാക്കൾ | നിവിൻ പോളി നസ്രിയ നസീം |
| ഛായാഗ്രഹണം | വിനോദ് ഇല്ലമ്പള്ളി |
| ചിത്രസംയോജനം | ലിജോ പോൾ |
| സംഗീതം | ഷാൻ റഹ്മാൻ |
| നിർമ്മാണ കമ്പനി | അനന്യ ഫിലിംസ് |
| വിതരണം | പി.ജെ എന്റർടെയ്ന്മെന്റ്സ് |
| റിലീസ് തീയതി | * February 7, 2014 (2014-02-07)
 |
| ദൈർഘ്യം | 130 മിനിറ്റ് |
| രാജ്യം | ഇന്ത്യ |
| ഭാഷ | മലയാളം |
| ബോക്സ് ഓഫീസ് | ₹10.3 കോടി (US$1.2 million) |

ജൂഡ് ആന്റണി ജോസഫ് സംവിധാനം ചെയ്ത് 2014ൽ പുറത്തിറങ്ങിയ മലയാളചലച്ചിത്രമാണ് **ഓം ശാന്തി ഓശാന**. നസ്രിയ നസീമും നിവിൻ പോളിയും പ്രധാന കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രത്തിന്റെ രചന നിർവഹിച്ചിരിക്കുന്നത് മിഥുൻ മാനുവൽ തോമസാണ്. വിനീത് ശ്രീനിവാസൻ, അജു വർഗീസ്, രഞ്ജി പണിക്കർ, വിനയ പ്രസാദ് തുടങ്ങിയവരും ഈ ചിത്രത്തിൽ അഭിനയിക്കുന്നുണ്ട്. അനന്യ ഫിലിംസ് നിർമ്മിച്ചിരിക്കുന്ന ഈ ചിത്രത്തിന്റെ സംഗീതം ഷാൻ റഹ്മാന്റെയാണ്. വ്യത്യസ്തമായ ഒരു പ്രണയകഥ പറഞ്ഞ ഓം ശാന്തി ഓശാന വൻ പ്രദർശന വിജയം നേടി.

## അഭിനയിച്ചവർ

* നസ്രിയ നസീം - പൂജ മാത്യു
* നിവിൻ പോളി - ഗിരി മാധവൻ
* വിനീത് ശ്രീനിവാസൻ - ഡോക്ടർ പ്രസാദ് വർക്കി
* അജു വർഗീസ് ‌- ഡേവിഡ് കാഞ്ഞാണി
* രഞ്ജി പണിക്കർ -ഡോക്ടർ മാത്യു ദേവസ്യ
* വിജയരാഘവൻ - ടോമിച്ചൻ
* വിനയ പ്രസാദ് - റേച്ചൽ
* ലാൽ ജോസ് - ജേക്കബ് തരകൻ
* നിക്കി ഗൽറാണി - തെന്നൽ. കെ. വാരിയർ
* ഷറഫുദ്ദീൻ
* നെൽസൺ
* ശോഭ മോഹൻ

## ഗാനങ്ങൾ

| No. | Title | പാടിയവർ | Length |
| --- | --- | --- | --- |
| 1. | "കാറ്റു മൂളിയോ" | വിനീത് ശ്രീനിവാസൻ |   |
| 2. | "മൗനം ചോരും നേരം" | റിനു റസാഖ്, ഹിഷാം |   |
| 3. | "സ്നേഹം ചേരും നേരം" | റിനു റസാഖ് ,ഹിഷാം |   |
| 4. | "മന്ദാരമേ" | ജോബ് കുര്യൻ, ഷാൻ റഹ്മാൻ |   |
| 5. | "ഈ മഴമേഘം" | രമ്യ നമ്പീശൻ |   |
| 6. | "നീലാകാശം" | ഷാൻ റഹ്മാൻ |   |

## അവലംബം

## പുറത്തേക്കുള്ള കണ്ണികൾ

* Ohm Shanthi Oshaana on Facebook
* *ഓം ശാന്തി ഓശാന* ഇന്റർനെറ്റ് മൂവി ഡാറ്റാബേസിൽ
# ജൂഡ് ആന്തണി ജോസഫ്

| ജൂഡ് ആന്തണി ജോസഫ് |
| --- |
|  |
| ജനനം | 25 April 1983 (1983-04-25) (43 വയസ്സ്) |
| പൗരത്വം | ഇന്ത്യ |
| അൽമ മേറ്റർ | LBS College of Engineering കാസർഗോഡ് |
| തൊഴിൽ | ചലച്ചിത്രസംവിധായകൻ |
| സജീവ കാലം | 2008-Present |
| ജീവിതപങ്കാളി | ഡീയാന ആൻ ജെയിംസ്(February 2015-Present) |

**ജൂഡ് ആന്റണി ജോസഫ്** (സിജോ ജോസഫ്) ഒരു ഇന്ത്യൻ മലയാള ചലച്ചിത്ര സംവിധായകനും തിരക്കഥാകൃത്തും നടനുമാണ്. 2014-ൽ ഓം ശാന്തി ഓശാന എന്ന ചിത്രത്തിലൂടെയാണ് അദ്ദേഹത്തിന്റെ ആദ്യ സംവിധാന അരങ്ങേറ്റം, 45-ാമത് കേരള സംസ്ഥാന ചലച്ചിത്ര അവാർഡുകളിൽ ജനപ്രിയ അപ്പീലും സൗന്ദര്യാത്മക മൂല്യവുമുള്ള മികച്ച ചിത്രമായി ഇത് തിരഞ്ഞെടുക്കപ്പെട്ടു.എറണാകുളം ജില്ലയിലെ ആലുവ സ്വദേശിയാണ്.

## വ്യക്തിജീവിതം

ഇൻഫോസിസിൽ സോഫ്റ്റ്‌വെയർ എഞ്ചിനിയറായി കുറച്ച് കാലം ജോലി ചെയ്തു (2006-2009). നടൻ നിവിൻ പോളിയുമായി അടുത്ത സൗഹൃദം. 14 ഫെബ്രുവരി 2015 ഡയാന ആൻ ജെയിംസിനെ വിവാഹം കഴിച്ചു.
2017 ഏപ്രിലിൽ വനിതാ മേയറെ അസഭ്യം പറഞ്ഞതിന് ജൂഡ് അറസ്റ്റിലായി. പിന്നീട് ജാമ്യത്തിൽ വിട്ടു.പിന്നീട് 2017 ഡിസംബറിൽ, ഒരു ജനപ്രിയ വനിതാ അഭിനേതാവിനെക്കുറിച്ചുള്ള സ്ത്രീവിരുദ്ധ ഫേസ്ബുക്ക് പോസ്റ്റിന് അദ്ദേഹത്തിന് വ്യാപകമായ വിമർശനം ലഭിച്ചു.

## ചലച്ചിത്രലോകത്തിൽ

ഭാവന മീഡിയ വിഷനിന്റെ ബാനറിൽ ദീപു കരുണാകരൻ സംവിധാനം ചെയ്തു 2008-ൽ പുറത്തിറങ്ങിയ ക്രേസി ഗോപാലൻ എന്ന ചിത്രത്തിന്റെ സഹസംവിധായകനായി രംഗപ്രവേശനം. 2014-ൽ ഓം ശാന്തി ഓശാനയുടെ തിരക്കഥയും സംവിധാനവും നിർവഹിച്ചു. 2015-ൽ പ്രേമം സിനിമയിൽ അതിഥിവേഷത്തിൽ അഭിനയിച്ചു.

### സംവിധാനം

| വർഷം | ചിത്രം | കുറിപ്പ് |
| --- | --- | --- |
| 2014 | *ഓം ശാന്തി ഓശാന* | മിഥുൻ മാനുവൽ തോമസിനൊപ്പം രചനയിലും പങ്കാളി |
| 2016 | *ഒരു മുത്തശ്ശി ഗദ* | രചനയും നിർവഹിച്ചു |
| 2021 | *സാറാസ്*  | ആമസോൺ പ്രൈം വീഡിയോയിലൂടെ O.T.T റിലീസ് |
| 2023 | *2018* |  |

### അഭിനയം

| വർഷം | ചിത്രം | കഥാപാത്രം | കുറിപ്പ് |
| --- | --- | --- | --- |
| 2015 | *പ്രേമം* | ഡോളീ ഡിക്രൂസ് | ചെറിയ വേഷം |
| 2016 | *ആക്ഷൻ ഹീറോ ബിജു* | ഷിന്റോ | ചെറിയ വേഷം |
| 2016 | *വേട്ട* | സംവിധായകൻ | ചെറിയ വേഷം |
| 2016 | *ഒരു മുത്തശ്ശി ഗദ* | യുവ ജനാർദ്ദന കുറുപ്പ് / ബ്രില്ലി | ചെറിയ വേഷം |
| 2016 | *തോപ്പിൽ ജോപ്പൻ* | തോമസുകുട്ടി |  |
| 2017 | *വെളിപാടിന്റെ പുസ്തകം* | വിജ്ഞാനകോശം |  |
| 2017 | *പോക്കിരി സൈമൺ* | തടവുകാരൻ | Cameo |
| 2018 | *സ്ട്രീറ്റ് ലൈറ്റ്സ്* | പീയൂഷ് |  |
| 2018 | *ഒരു കുട്ടനാറ്റൻ ബ്ലോഗ്* | പ്രകാശൻ |  |
| 2018 | *കായംകുളം കൊച്ചുണ്ണി* | ബ്രാഹ്മണൻ |  |
| 2019 | *ലവ് ആക്ഷൻ ഡ്രാമ* | ഷിനോജ് |  |
| 2019 | *മനോഹരം* | സുധീന്ദ്രൻ |  |

### ടെലിവിഷൻ

| വർഷം | ചിത്രം | കഥാപാത്രം | ചാനൽ |
| --- | --- | --- | --- |
| 2018–2019 | ഡാൻസ് കേരള ഡാൻസ് | വിധികർത്താവ് | സീ കേരളം |

### ഷോർട്ട്ഫിലിമുകൾ

| വർഷം | തലക്കെട്ട് | സംവിധായകൻ | കുറിപ്പുകൾ |
| --- | --- | --- | --- |
| 2014 | നക്ഷത്രങ്ങളുടെ രാജകുമാരൻ | സ്വയം | മമ്മൂട്ടിയുടെ ജീവചരിത്രം |
| 2014 | യെല്ലോ പെൻ | സ്വയം |  |
| 2020 | മറ്റൊരു കടവിൽ കുളിസീൻ 2 | രാഹുൽ കെ ഷാജി | പ്രധാന നടൻ, കുളിസീൻ ഷോർട്ട്ഫിലിമിന്റെ തുടർച്ച |

## പുറത്തേക്കുള്ള കണ്ണികൾ

* ജൂഡ് ആന്തണി ജോസഫ് ഫേസ്‌ബുക്കിൽ
* ഇന്റർനെറ്റ് മൂവി ഡാറ്റാബേസിൽ നിന്ന് ജൂഡ് ആന്തണി ജോസഫ്

## അവലംബം
# മിഥുൻ മാനുവൽ തോമസ്‌

| മിഥുൻ മാനുവൽ തോമസ് |
| --- |
| അൽമ മേറ്റർ | സെന്റ് മേരീസ് കോളേജ്, കമ്പളക്കാട് കുംബ്ലാട് വയനാട് |
| തൊഴിൽ(s) | സംവിധായകൻ, തിരക്കഥാകൃത്ത് |
| സജീവ കാലം | 2014–നിലവിൽ |
| ജീവിതപങ്കാളി | ഫിബി |
| കുട്ടികൾ | 1 |

മലയാളിയായ ഒരു ഇന്ത്യൻ ചലച്ചിത്രസംവിധായകനും രചയിതാവുമാണ്  **മിഥുൻ മാനുവൽ തോമസ്**. 2014-ൽ പുറത്തിറങ്ങിയ ഓം ശാന്തി ഓശാന എന്ന ചിത്രത്തിന്റെ തിരക്കഥയും സംഭാഷണവും എഴുതിക്കൊണ്ട് ഒരു തിരക്കഥാകൃത്തായി അരങ്ങേറ്റം നടത്തി.

## വ്യക്തിഗത ജീവിതം

2018 മെയ് 1 ന് വയനാട് പറളിക്കുന്ന് സെന്റ് സെബാസ്റ്റ്യൻസ് പള്ളിയിൽ വെച്ച് മിഥുൻ ഫിബിയെ വിവാഹം കഴിച്ചു. 2020ൽ അദ്ദേഹത്തിന് ഒരു മകനുണ്ടായി.

## കരിയർ

നിവിൻ പോളിയെയും നസ്രിയ നസീമിനെയും കേന്ദ്ര കഥാപാത്രങ്ങളാക്കി ജൂഡ് ആന്റണി ജോസഫ് സംവിധാനം ചെയ്ത ഓം ശാന്തി ഓശാന എന്ന ചിത്രത്തിന്റെ തിരക്കഥാകൃത്തായി 2014-ൽ തോമസ് മലയാള സിനിമയിൽ തന്റെ കരിയർ ആരംഭിച്ചു. ജയസൂര്യ, വിജയ് ബാബു, സണ്ണി വെയ്ൻ എന്നിവരെ പ്രധാന കഥാപാത്രങ്ങളാക്കി 2015-ൽ പുറത്തിറങ്ങിയ ആട് ആയിരുന്നു അദ്ദേഹത്തിന്റെ ആദ്യ സംവിധാന ചിത്രം. പിന്നീട് അദ്ദേഹം ആൻമരിയ കലിപ്പിലാണ് (2016), അലമാര (2017), ആട് 2 (2017), അർജന്റീന ഫാൻസ് കാട്ടൂർക്കടവ് (2019) എന്നിവ സംവിധാനം ചെയ്തു. 2020-ൽ അഞ്ചാം പാതിര എന്ന ചിത്രം സംവിധാനം ചെയ്തു.

## ചലച്ചിത്രങ്ങൾ

| വർഷം | തലക്കെട്ട് | സംവിധായകൻ | തിരക്കഥാകൃത്ത് | കുറിപ്പുകൾ |
| --- | --- | --- | --- | --- |
| 2014 | *ഓം ശാന്തി ഓശാന* | N | Y |  |
| 2015 | *ആട്* | Y | Y |  |
| 2016 | *ആൻമരിയ കലിപ്പിലാണ്* | Y | Y |  |
| 2017 | *അലമാര* | Y | N |  |
| *ആട് 2* | Y | Y |  |
| 2019 | *അർജന്റീന ഫാൻസ് കാട്ടൂർക്കടവ്* | Y | Y |  |
| 2020 | *അഞ്ചാം പാതിര* | Y | Y |  |
| 2023 | *ഗരുഡൻ* | N | Y |  |
| *ഫീനിക്സ്* | N | Y |  |
| 2024 | *എബ്രഹാം ഓസ്ലർ* | Y | N |  |
| *ടർബോ* | N | Y |  |

## അവലംബം

## പുറത്തേക്കുള്ള കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് മിഥുൻ മാനുവൽ തോമസ്‌
# കൊച്ചൗവ്വ പൗലോ അയ്യപ്പ കൊയ്‌ലോ

| കൊച്ചൗവ്വ പൗലോ അയ്യപ്പ കൊയ്‌ലോ |
| --- |
| ചിത്രത്തിന്റെ പോസ്റ്റർ |
| സംവിധാനം | സിദ്ധാർഥ ശിവ |
| തിരക്കഥ | സിദ്ധാർഥ ശിവ |
| നിർമ്മാണം | കുഞ്ചാക്കോ ബോബൻ |
| അഭിനേതാക്കൾ | * കുഞ്ചാക്കോ ബോബൻ
* സുരാജ് വെഞ്ഞാറമൂട്
* നെടുമുടി വേണു
* കെ.പി.എ.സി. ലളിത
 |
| ഛായാഗ്രഹണം | നീൽ ഡിക്കുഞ്ഞ |
| ചിത്രസംയോജനം | വിനീത് കൃഷ്ണൻ |
| സംഗീതം | ഷാൻ റഹ്മാൻ |
| നിർമ്മാണ കമ്പനി | ഉദയ പിക്ചേഴ്സ് |
| റിലീസ് തീയതി | 9 September 2016 (2016-09-09) |
| ദൈർഘ്യം | 147 മിനിറ്റ് |
| രാജ്യം | ഇന്ത്യ |
| ഭാഷ | മലയാളം |
| ബജറ്റ് | ₹3.50 കോടി (US$4,10,000) |
| ബോക്സ് ഓഫീസ് | ₹4.30 കോടി (US$5,00,000) (21 ദിവസം) |

സിദ്ദാർഥ് ശിവ സംവിധാനം ചെയ്ത് 2016ൽ പുറത്തിറങ്ങിയ മലയാള ചലച്ചിത്രമാണ് **കൊച്ചൗവ്വ പൗലോ അയ്യപ്പ കൊയ്‌ലോ**. മലയാളത്തിലെ ആദ്യ ചലച്ചിത്ര നിർമ്മാണക്കമ്പനിയായ ഉദയാ പിക്ചേഴ്സ് ഏറെക്കാലത്തിനുശേഷം ഈ ചിത്രത്തിലൂടെ ചലച്ചിത്രനിർമ്മാണരംഗത്തേക്ക് തിരിച്ചെത്തി. ഉദയാ പിക്ചെഴ്സിനുവേണ്ടി ഉടമസ്ഥനും നടനുമായ കുഞ്ചാക്കോ ബോബൻ ആണ് ഈ ചിത്രം നിർമ്മിച്ചിരിക്കുന്നത്. കുഞ്ചാക്കൊ ബോബനും ചലച്ചിത്രനടൻ സുധീഷിന്റെ മകനുമായ രുദ്രാക്ഷുമാണ് ഈ ചലച്ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.നെടുമുടി വേണു, കെ.പി.എ.സി. ലളിത, മുകേഷ് , അനുശ്രീ എന്നിവരും ശ്രദ്ധേയവേഷങ്ങളിലെത്തുന്നു. 30 വർഷങ്ങൾക്കു ശേഷമാണ് ഈ ചിത്രത്തിലൂടെ നിർമ്മാണരംഗത്തേക്ക് തിരിച്ചെത്തുന്നത് . ലോകപ്രശസ്ത നോവലിസ്റ്റ് പൗലോ കൊയ്‌ലോയുടെ പേരിൽനിന്നുമാണ് ഈ ചിത്രത്തിന്റെ പേരിന്റെ ഉത്ഭവം. പൗലോ കൊയ്‌ലോയുടെ ദി ആൽക്കെമിസ്റ്റ് എന്ന വിഖ്യാത നോവലിൽ നിന്നും പ്രചോദനമുൾക്കൊണ്ടാണ് ഈ ചലച്ചിത്രത്തിന്റെ കഥ വികസിക്കുന്നത്. 2016 ലെ ഓണക്കാലത്ത് കൊച്ചൗവ്വ പൗലോ അയ്യപ്പ കൊയ്‌ലോ പ്രദർശനത്തിനെത്തി.

## അഭിനയിച്ചവർ

* കുഞ്ചാക്കോ ബോബൻ - അജയകുമാർ (കൊച്ചൗവ്വ)
* രുദ്രാക്ഷ് സുധീഷ് - അയ്യപ്പദാസ് (അപ്പു)
* അബേനി ആദി - അമ്പിളി
* മുകേഷ് - ശ്രീകുമാർ
* നെടുമുടി വേണു - അപ്പൂപ്പൻ
* കെ.പി.എ.സി. ലളിത - അമ്മൂമ്മ
* അനുശ്രീ - അഞ്ജു
* സുധീഷ്
* സുരാജ് വെഞ്ഞാറമൂട് - സുശീലൻ
* മുത്തുമണി - ഗിരിജ
* ഇർഷാദ് - മോഹൻദാസ്
* അജു വർഗ്ഗീസ് - രാജീവ്
* മണിയൻപിള്ള രാജു - മണിയൻപിള്ള
* മിഥുൻ രമേശ് - സുഗുണൻ
* മുസ്തഫ
* ശ്രീദേവി ഉണ്ണി
* ബിജു മേനോൻ - (അതിഥിവേഷം)
* പാർവതി രതീഷ് - റേഡിയോ അവതാരക (അതിഥിവേഷം)

## അവലംബം

## പുറത്തേക്കുള്ള കണ്ണികൾ

* *കൊച്ചൗവ്വ പൗലോ അയ്യപ്പ കൊയ്‌ലോ* ഇന്റർനെറ്റ് മൂവി ഡാറ്റാബേസിൽ
# സിദ്ധാർത്ഥ് ശിവ

**ഇംഗ്ലീഷ് വിലാസം**
പ്രദർശിപ്പിക്കുക

| സിദ്ധാർത്ഥ് ശിവ |
| --- |
| ജനനം |  (1985-05-05) 5 മേയ് 1985 വയസ്സ്) |
| അൽമ മേറ്റർ | മാർ തോമ കോളേജ്, തിരുവല്ല |
| തൊഴിൽ(s) | Actor, director, scenarist |
| ജീവിതപങ്കാളി | Ann Mary Abraham (2012–present) |
| Parent | Kaviyoor Sivaprasad (father) |

മലയാളചലച്ചിത്ര മേഖലയിലെ ഒരു സംവിധായകനും നടനുമാണ് **സിദ്ധാർത്ഥ് ശിവ**. മികച്ച നവാഗതസംവിധായകനുള്ള 2012-ലെ ദേശീയപുരസ്കാരം ഇദ്ദേഹത്തിന് ലഭിച്ചു. 101 ചോദ്യങ്ങൾ എന്ന ചിത്രത്തിനായിരുന്നു പുരസ്കാരം.

സംവിധായകനാകുന്നതിന് മുമ്പ് കുറേ ചിത്രങ്ങളിൽ ഇദ്ദേഹം അഭിനയിച്ചിരുന്നു. തിരക്കഥയിലൂടെയാണ് മലയാളസിനിമാരംഗത്തെത്തിയത്. കലണ്ടർ, ഋതു, ഇവർ വിവാഹിതരായാൽ, ബോഡിഗാർഡ്, സഹസ്രം, കുടുംബശ്രീ ട്രാവൽസ്, തേജാഭായ് ആന്റ് ഫാമിലി തുടങ്ങിയ ചിത്രങ്ങളിലും ശ്രദ്ധേയമായ വേഷങ്ങൾ കൈകാര്യം ചെയ്തു.

## പുരസ്കാരങ്ങൾ

മികച്ച മലയാളചലച്ചിത്രത്തിനുള്ള 2014-ലെ ദേശീയ ചലച്ചിത്രപുരസ്കാരം ഇദ്ദേഹം സംവിധാനം ചെയ്ത ഐൻ എന്ന ചിത്രത്തിനു ലഭിച്ചു. 2014-ലെ കേരളസംസ്ഥാന ചലച്ചിത്രപുരസ്കാരത്തിൽ മികച്ച കഥയ്ക്കുള്ള പുരസ്കാരം ലഭിച്ചു.

## അവലംബം
# ടേക്ക് ഓഫ് (ചലച്ചിത്രം)

| ടേക്ക് ഓഫ് |
| --- |
| ചലച്ചിത്രത്തിന്റെ പോസ്റ്റർ |
| സംവിധാനം | മഹേഷ് നാരായണൻ |
| കഥ | മഹേഷ് നാരായണൻ പി.വി.ഷാജികുമാർ |
| നിർമ്മാണം | ഷെബിൻ ബേക്കർ ആന്റോ ജോസഫ് |
| അഭിനേതാക്കൾ | * കുഞ്ചാക്കോ ബോബൻ
* പാർവ്വതി
* ഫഹദ് ഫാസിൽ
* ആസിഫ് അലി
* ജോജു ജോർജ്ജ്
 |
| ഛായാഗ്രഹണം | സാനു ജോൺ വർഗീസ് |
| ചിത്രസംയോജനം | മഹേഷ് നാരായണൻ അഭിലാഷ് ബാലചന്ദ്രൻ |
| സംഗീതം | ഷാൻ റഹ്മാൻ ഗോപി സുന്ദർ |
| നിർമ്മാണ കമ്പനി | രാജേഷ് പിള്ള ഫിലിംസ് |
| വിതരണം | ആന്റോ ജോസഫ് ഫിലിം കമ്പനി |
| റിലീസ് തീയതി | * 24 March 2017 (2017-03-24) (India)
 |
| ദൈർഘ്യം | 139 മിനിറ്റുകൾ |
| രാജ്യം | ഇന്ത്യ |
| ഭാഷ | മലയാളം |
| ബജറ്റ് | 7 കോടി |
| ബോക്സ് ഓഫീസ് | 25 കോടി  |

 2017ൽ പുറത്തിറങ്ങിയ ഒരു മലയാള ചലച്ചിത്രമാണ് **ടേക്ക് ഓഫ്**. പ്രശസ്ത ഛായാഗ്രാഹകൻ മഹേഷ് നാരായണന്റെ ആദ്യ സംവിധാന സംരംഭമാണിത് . ഇറാഖിലെ യുദ്ധഭൂമിയിൽ കുടുങ്ങിപ്പോയ ഇന്ത്യൻ നഴ്സുമാരുടെ കഥ പറയുന്ന ഈ ചലച്ചിത്രത്തിൽ കുഞ്ചാക്കോ ബോബൻ, പാർവ്വതി എന്നിവർ കേന്ദ്ര കഥാപാത്രങ്ങളെ അവതരിപ്പിക്കുന്നു. ഷെബിൻ ബേക്കർ, ആന്റോ ജോസഫ് എന്നിവർ ചേർന്ന് നിർമിച്ചിരിക്കുന്ന ടേക്ക് ഓഫിൽ ഫഹദ് ഫാസിൽ, ആസിഫ് അലി എന്നിവരും പ്രധാന വേഷങ്ങളിലെത്തുന്നു. ദുബായിലും കൊച്ചിയിലുമായി ചിത്രീകരിച്ച ടേക്ക് ഓഫ് രാജേഷ് പിള്ള ഫിലിംസ് ആണ് വിതരണത്തിനെത്തിച്ചത്. 2017 മാർച്ച് 24 ന് തിയറ്ററുകളിലെത്തിയ ടേക്ക് ഓഫ് പ്രേക്ഷകരിൽ നിന്നും നിരൂപകരിൽ നിന്നും മികച്ച അഭിപ്രായമാണ് നേടിയത് . സമീറ എന്ന കഥാപാത്രത്തെ അവതരിപ്പിച്ച പാർവതി ഏറെ പ്രശംസ നേടി.

## അഭിനയിച്ചവർ

* കുഞ്ചാക്കോ ബോബൻ - ഷഹീദ്
* പാർവ്വതി - സമീറ
* ഫഹദ് ഫാസിൽ - മനോജ്, ഇറാഖിലെ ഇന്ത്യൻ അംബാസ്സഡർ
* ആസിഫ് അലി - ഫൈസൽ
* അലൻസിയർ ലെ ലോപ്പസ് - സമീറയുടെ പിതാവ്
* ദിവ്യപ്രഭ - ജിൻസി
* പ്രകാശ് ബെലവാഡി - ഇന്ത്യൻ എംബസ്സി ഉദ്യോഗസ്ഥൻ
* പ്രേം പ്രകാശ് - ജയമോഹൻ
* പാർവതി.ടി.
* ജോജു ജോർജ്ജ് (അതിഥി വേഷം)

## പുരസ്കാരങ്ങൾ

### ദേശീയ ചലച്ചിത്ര പുരസ്കാരം 2017

* മികച്ച കലാ സംവിധായകൻ - സന്തോഷ് രാമൻ
* പ്രത്യേക ജൂറി പരാമർശം- പാർവ്വതി

### കേരളസംസ്ഥാന ചലച്ചിത്രപുരസ്കാരം 2017

* മികച്ച നവാഗത സംവിധായകൻ - മഹേഷ് നാരായണൻ
* മികച്ച നടി - പാർവ്വതി
* മികച്ച മേക്കപ്പ് മാൻ - രഞ്ജിത്ത് അമ്പാടി
* മികച്ച പശ്ചാത്തലസംഗീതം - ഗോപി സുന്ദർ
* മികച്ച കലാ സംവിധായകൻ - സന്തോഷ് രാമൻ

## അവലംബം